Anne Langsholt Apaydinli

Anne Langsholt Apaydinli (født 18. juli 1949 i Sarpsborg) er en norsk/amerikansk kunstmaler. Tre år gammel flyttet hun til USA, hvor hun ble boende i 46 år før hun returnerte til Norge. Hun utdannet seg ved Rock Valley College USA. Langsholt Apaydinlis kunst er inspirert av norske bunader, folkedrakter, mønstre og tradisjoner og kjennetegnes ved et svært høyt detaljnivå. Hun lager malerier, tegninger, laveringer og akvareller. 

Anne Langsholt Apaydinli bor på Kallerød ved Manstad i Onsøy sammen med kunstneren Odd Skullerud, her har de bygget opp et helt tun av gamle hus og stabbur, som blant annet fungerer som atelier.

Eksterne lenker 
 HA Halden. September 2010
 Fredrikstad blad. Februar 2008
 Galleri Henrik Gerner. Oktober 2010

Norske malere
Personer fra Fredrikstad kommune
Fødsler i 1949